CELEX: 21996D0514(01)
Language: da
Date: 1995-10-26 00:00:00
Title: Afgørelse nr. 1/95 truffet af Den Blandede Kommission EF-EFTA »Fælles Forsendelse« af 26. oktober 1995 vedrørende opfordringer til Republikken Polen, Republikken Ungarn, Den Tjekkiske Republik og Den Slovakiske Republik om at tiltræde konventionen af 20. maj 1987 om en fælles forsendelsesprocedure

Avis juridique important

|

21996D0514(01)

Afgørelse nr. 1/95 truffet af Den Blandede Kommission EF-EFTA »Fælles Forsendelse« af 26. oktober 1995 vedrørende opfordringer til Republikken Polen, Republikken Ungarn, Den Tjekkiske Republik og Den Slovakiske Republik om at tiltræde konventionen af 20. maj 1987 om en fælles forsendelsesprocedure  

EF-Tidende nr. L 117 af 14/05/1996 s. 0013 - 0013

AFGØRELSE Nr. 1/95 TRUFFET AF DEN BLANDEDE KOMMISSION EF-EFTA »FÆLLES FORSENDELSE« af 26. oktober 1995 vedrørende opfordringer til Republikken Polen, Republikken Ungarn, Den Tjekkiske Republik og Den Slovakiske Republik om at tiltræde konventionen af 20. maj 1987 om en fælles forsendelsesprocedure (96/306/EF) DEN BLANDEDE KOMMISSION HAR -under henvisning til konventionen af 20. maj 1987 om en fælles forsendelsesprocedure (1), særlig artikel 15, stk. 3, litra f), ogud fra følgende betragtninger:Det vil blive lettere at fremme samhandelen med Republikken Polen, Republikken Ungarn, Den Tjekkiske Republik og Den Slovakiske Republik ved at forenkle formaliteterne i forbindelse med samhandelen mellem disse lande og Det Europæiske Fællesskab, Republikken Island, Kongeriget Norge og Det Schweiziske Edsforbund;med henblik på at nå frem til en sådan forenkling er det hensigtsmæssigt at opfordre disse lande til at tiltræde konventionen -TRUFFET FØLGENDE AFGØRELSE:Artikel 1 I overensstemmelse med bestemmelserne i konventionens artikel 15A opfordres Republikken Polen, Republikken Ungarn, Den Tjekkiske Republik og Den Slovakiske Republik til hver for sig at blive kontraherende part i nævnte konvention fra den 1. juli 1996.Artikel 2 Ved tiltrædelse af konventionen fra en af disse landes side træffer alle landene de nødvendige skridt til at sikre, at de kautioner og formularer, der henvises til i bilag IV (samlet kaution), bilag V (kaution for en enkelt forsendelse), bilag VI (fast kaution) og bilag VII (kautionsattest) til konventionens tillæg II tilpasses som følge af tiltrædelsen af konventionen.Modellerne til disse formularer, der er i brug på datoen for denne afgørelses ikrafttræden, kan fortsat anvendes indtil beholdningen slipper op, forudsat at de nødvendige ændringer af ordlyden foretages, men ikke ud over 31. december 1998.Artikel 3 Denne afgørelse træder i kraft den 1. januar 1996.Udfærdiget i Interlaken, den 26. oktober 1995.På Den Blandede Kommissions vegneR. DIETRICHFormand(1) EFT nr. L 226 af 13. 8. 1987, s. 2.